**Tréneri Általános Szerződési Feltételek (TÁSZF)**

**I. Általános rendelkezések**

1. Liszkainé Csipszer Melinda egyéni vállalkozó, mint szolgáltató (székhely: 8291 Pula, Fő u. 25., nyilvántartási szám: 56010930; adószám: 57390101-1-39, e-mail: kitmelinda@gmail.com, telefonszám: +36205272350, a továbbiakban: Szolgáltató) Kriston Tréner oktatási tevékenységét elsősorban fix időpontokban meghirdetett vagy egyéni tréningeken tartja, amelyre a VITAL-TRÉNING Kft. honlapján ([www.intimtorna.hu](http://www.intimtorna.hu)) keresztül történik a jelentkezés (továbbiakban: Központi Honlap). A Jelentkező a Szolgáltató kiválasztott tanfolyamára a https://intimtorna.hu/hu/trenerek/liszkaine-csipszer-melinda-1#currentTrainings oldalon kiválasztott tanfolyam mellett megjelenő „Jekentkezem” gombra kattintva a jelentkezési űrlap kitöltésével és elküldésével tud jelentkezni a tanfolyam díjának VIII. pontban részletezett megfizetésével.
2. A jelen Tréneri Általános Szerződési Feltételek (a továbbiakban: TÁSZF) határozza meg a Szolgáltató, valamint Szolgáltató tanfolyamára fent nevezett linken jelentkező természetes személy (a továbbiakban: Jelentező; a továbbiakban együttesen: Szerződő Felek) között a Szolgáltatás igénybevételének feltételeit, valamint a Felek között keletkező jogokat és kötelezettségeket. Szolgáltató által tartott tanfolyamokra csak és kizárólag természetes személy jelentkezhet, számla kiállítása csak és kizárólag természetes személy részére történhet.
3. A Tanfolyamok árát Szolgáltató határozza meg, a feltüntetett árak bruttó árak. A Szolgáltató fenntartja magának a jogot a Tanfolyamok árának megváltoztatására, amely azonban nem terjed ki a már szerződött Tanfolyamokra (azaz elfogadott Jelentkezés esetén).

**II. A Szolgáltató és a Jelentkező viszonya**

A jelentkezés lebonyolításán túlmenő szolgáltatás, vagyis a Jelentkező által kiválasztott Szolgáltatáson való tényleges részvétel tekintetében a Jelentkező a tanfolyam szervezőjével (Szolgáltatóval) kerül szolgáltatási jogviszonyba.

Minden jelen TÁSZF-ben nem szabályozott kérdésben a VITAL-TRÉNING Kft. honlapján ([www.intimtorna.hu](http://www.intimtorna.hu)) megtalálható Általános Szerződési Feltételekben foglaltak érvényesek.

Azokban a kérdésekben, melyekben a VITAL-TRÉNING Kft. honlapján ([www.intimtorna.hu](http://www.intimtorna.hu)) megtalálható ÁSZF és jelen TÁSZF a Szolgáltató és a Jelentkező közti jogviszony tekintetében eltérést mutat, jelen TÁSZF-ben meghatározottak az érvényesek – különös tekintettel a fizetési és lemondási feltételekre.

**III. A TÁSZF elfogadása**

A Jelentkező az internetes vásárlás során legkésőbb a tanfolyam díjának Tréner részére történő átutalásával elfogadja a Szolgáltatásra vonatkozó jelen TÁSZF feltételeit, rendelkezéseit. A szerződés létrejöttével a Jelentkező kijelenti, hogy a jelen TÁSZF-ben foglalt feltételeket megismerte és magára nézve kötelezőnek elfogadta, továbbá a Szolgáltatás igénybevételéhez szükséges adatai kezeléséhez a TÁSZF-ben és az Adatkezelési Tájékoztatóban meghatározott körben hozzájárult.

**IV. Írásbeli szerződés, iktatott forma**

Az internetes vásárlás útján létrejött szerződés nem minősül írásbeli szerződésnek, így az iktatott formában nem hozzáférhető. A szerződés létrejöttét az elektronikusan elmentett vásárlási adatok igazolják.

**V. A szerződés nyelve, a TÁSZF területi hatálya**

A Felek közötti megállapodás magyar nyelven jön létre. Az internet sajátosságai miatt a jelen TÁSZF területi hatálya nem korlátozódik a Magyar Köztársaság területére.

**VI. A TÁSZF módosítása**

A Szolgáltató tájékoztatja Jelentkezőt és Jelentkező kifejezetten tudomásul veszi, hogy a Szolgáltató jogosult az TÁSZF-et egyoldalúan módosítani. Az TÁSZF módosításának esetén a Szolgáltató a Jelentkezőt a változásoknak a Központi Honlapon történő közzététele útján értesíti, a módosítás hatályba lépését megelőzően legalább nyolc (8) nappal.

**VII. A Jelentkező adatai**

1. A Szolgáltató fenntartja magának a jogot, hogy a Jelentkező megrendelését indokolt esetben visszautasítsa, így különösen valótlan, vagy hiányos adatok megadása, illetve a Kriston-módszerrel, Rendszerrel, vagy a Jelentkezéssel történő bármilyen visszaélés esetén.
2. A Jelentkezőt teljes körű felelősség terheli a felhasználói fiókjához tartozó felhasználónév és jelszó párossal, illetve azon keresztül történő mindennemű vásárlással és egyéb tevékenységgel kapcsolatban. A Jelentkező vállalja, hogy haladéktalanul értesíti a Szolgáltatót adatainak bármilyen illetéktelen felhasználása, illetve a biztonság egyéb módon való megsértése esetén. A jelszó tárolásából vagy a felhasználónév és a jelszó harmadik személy részére való átadásából fakadó károkért a Szolgáltató nem felel.
3. A Jelentkező kijelenti, hogy adatai a valóságnak megfelelően kerültek megadásra a Rendszerben. A Szolgáltató kizárja felelősségét a vásárlás során megadott téves, hibás vagy hamis adatok vagy e-mail cím megadásából eredő kárért, ugyanakkor az ezzel kapcsolatosan felmerülő kárának megtérítését követelheti a Jelentkezőtól. A Szolgáltató a Jelentkező által megadott adatoknak megfelelően felel a teljesítésért és a számla kiállításáért. A Jelentkezőnak bármikor lehetősége van adatait ellenőrizni és módosítani. A Szolgáltató jogosult törölni a nyilvánvalóan hibás vagy hamis adatokat, továbbá kétség esetén jogosult a Jelentkező valódiságát ellenőrizni.
4. Az adatkezelés további szabályait a Szolgáltató Adatkezelési Tájékoztatója tartalmazza, amely az alábbi linken érhető el: https://intimtorna.hu/hu/trenerek/liszkaine-csipszer-melinda-1 és jelen TÁSZF elválaszthatatlan részét képezi.

**VIII. Jelentkezés, tanfolyam díjának kifizetése**

A Szolgáltató tanfolyamára való, https://intimtorna.hu/hu/trenerek/liszkaine-csipszer-melinda-1#currentTrainings oldalon történő jelentkezést követően a Jelentkező a jelentkezés során megadott emailcímére a [www.intimtorna.hu](http://www.intimtorna.hu) oldalról automatikus jelentkezést visszaigazoló emailt kap.

Csoportos tanfolyamra való jelentkezés esetén Szolgáltató a jelentkezkést követő 2 munkanapon belül kiállítja a Szolgáltatásról szóló számlát, melynek kiegyenlítése kiállítástól számított 3 munkanapon belül, de legkésőbb a tanfolyam tényleges megvalósulásának első napján esedékes.

Egyéni tanfolyarma való jelentkezés esetén Szolgáltató a jelentkezkést követő 2 munkanapon belül felveszi a Jelentkezővel a kapcsolatot, és megállapodnak a tanfolyam megvalósulásának helyszínében, időpontjában. Ezt követően Szolgáltató 2 munkanapon belül kiállítja a Szolgáltatásról szóló számlát, melynek kiegyenlítése kiállítástól számított 3 munkanapon belül, de legkésőbb a tanfolyam tényleges megvalósulásának első napján esedékes.

Ha a Szolgáltató csoportos tanfolyamra való jelentkezést követő 2 munkanapon belül a számlát nem állítja ki, illetve egyéni tanfolyamra való jelentkezést követ 2 munkanapon belül nem veszi fel a Jelentkezővel a kapcsolatot, kérem, a [kitmelinda@gmail.com](mailto:kitmelinda@gmail.com) emailcímre jelentkezéséről küldjön jelzést!

Egyéni tréning esetében a tréning megvalósulása - annak befejezésével bezárólag - a jelentkezést követő 3 hónapon belül meg kell, hogy történjen. Amennyiben ebből az időszakból kicsúszik az egyéni tréning befejezése, a 3 hónapon túlmenően tartott órák a tréner mindekori óradíjának megfelelően megbeszélés szerint lehetésgesek. Amennyiben az egyéni tréningre való jelentkezés adott év március 15. után és júniusban a tanév vége előtt történik, akkor az egyéni tréninget még tanév vége előtt be kell fejezni.

Szolgáltató a tanfolyami díj fizetését **banki átutalás** formájában fogadja el.

**A Jelentkezés akkor végleges, ha a tanfolyam díja számla alapján teljes egészében kifizetésre került. Ennek hiányában a Tanfolyam lemondottnak tekintendő.**

A Jelentkező által hibásan megadott e-mail címből fakadó minden kárért a Jelentkezőt terheli a felelősség.

**IX. Kedvezmények**

1. Barátnő kedvezmény: Amennyiben a Jelentkező ismerősével érkezik a Szolgáltató tréningjére, és ezt a tényt a tanfolyam megkezdése előtt legalább 3 órával a Szolgáltatónak emailben jelzi a [kitmelinda@gmail.com](mailto:kitmelinda@gmail.com) emailcímére, a Szolgáltató fejenként 4000 Ft kedvezményt biztosít a tréning árából. Ez a kedvezmény csak abban az esetben érvényes, amennyiben a két vagy több ismerős ugyanabban az időpontban megtartott tréningre jelentkezik be, és azon részt is vesznek.
2. Újrakezdők kedvezménye: A Szolgáltató néhány helyet minden tanfolyamomon biztosít az újrakezdőknek FÉLÁRON. Csak azok számára tudja ezt a kedvezményes lehetőséget biztosítani, akik nála jártak korábban Kriston Intim Torna nőknek tréningen, vagy Kriston Gyakorlóórán. Mivel a helyek korlátozottak, mielőbbi jelzés szükséges e kedvezmény igénybevételének szándékáról a [kitmelinda@gmail.com](mailto:kitmelinda@gmail.com) emailcímre!

**X. Elállás a Jelentkezéstől, felmondás és pénzvisszafizetés**

A Jelentkező a „Jelentkezés” gomb megnyomása előtt bármikor, következmények nélkül megszakíthatja a vásárlását. Ezt követően azonban a Jelentkező érvényesen jelentkezett a Tanfolyamra, és a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet 20. § (2) bekezdésének b) pontja értelmében a Jelentkezést – azaz a felek közötti szerződéskötést – követő 14 napon belül megilleti az **elállási jog**, melyet köteles írásban, a [kitmelinda@gmail.com](mailto:kitmelinda@gmail.com) e-mail címre küldött levelével gyakorolni.

A Jelentkező kifejezetten tudomásul veszi, hogy a Tanfolyam a meghirdetett időpontban kerül megszervezésre és megtartásra.

A szerződéskötést követő 14 napon túl is indokolás nélküli **felmondási jog** illeti meg a Jelentkezőt, amelyet szintén írásban a [kitmelinda@gmail.com](mailto:kitmelinda@gmail.com) emailcímre küldött emailben köteles megtenni és amely felmondás a már létrejött szerződést a jövőre nézve szünteti meg, azaz a Szolgáltató a már teljesített Szolgáltatás díjára igényt tarthat, azt nem köteles visszatéríteni.

Mindezek alapján Jelentkező tudomásul veszi, hogy a felmondás az alábbiak szerint gyakorolható:

* A Tanfolyam megkezdése előtt legfeljebb 13 nappal történő felmondás esetén a megfizetett tanfolyami díj 3 hónapon belül kezdődő Tanfolyamba beszámítható. Ezzel egyidejűleg szükséges megjelölni a Tanfolyam módosított időpontját is, amely a Jelentkező részéről a továbbiakban már nem módosítható. Amennyiben tehát a Jelentkező olyan Tanfolyamra jelentkezett, amely a Jelentkezést követően kevesebb, mint 14 napon belül kezdődik, akkor úgy kell tekinteni, hogy a Szolgáltató a Szolgáltatás teljesítését a Jelentkező kifejezett, előzetes beleegyezésével kezdte meg, és a Jelentkező tudomásul vette, hogy a Tanfolyam egészének teljesítését követően felmondási jogát elveszíti.
* Minden esetben igaz, hogy amennyiben a Tanfolyam megkezdése előtt a Jelentkező személye megváltozik (azaz az eredeti Jelentkező szervez maga helyett valakit), úgy a befizetett összeg 100% átruházható, azaz visszatartásra nem kerül sor.

**XI. Módosuló vagy elmaradt tanfolyam**

A Szolgáltatónak joga van lemondani Tanfolyam megtartását, amennyiben nincs rá elég jelentkező. Az egyes Tanfolyamok minimális létszámát a Szolgáltató az egyes tanfolyamok mellett “Információ” gombra kattintva jelzi a <https://intimtorna.hu/hu/trenerek/liszkaine-csipszer-melinda-1#currentTrainings> honlapon. Ebben az esetben a Jelentkező a teljes tanfolyami díjat visszakapja.

Amennyiben a Szolgáltató megbetegedik, vagy más okból nem tudja az adott órát megtartani, megfelelő helyettesítőt keres. Ha nem áll rendelkezésre ilyen személy, a tanfolyam másik időpontban kerül megtartásra.

Amennyiben bármely okból a Tanfolyam időpontja vagy helyszíne utóbb módosulna, vagy a Tanfolyam elmaradna, arról haladéktalanul, de legkésőbb 1 nappal a Tanfolyam megkezdése előtt Szolgáltató értesíti a Jelentkezőt, aki választása szerint a befizetett összeg visszautalására vagy annak másik Tanfolyam vagy egyéni tréning árába történő beszámítására tarthat igényt.  
A Szolgáltató minden tőle elvárhatót megtesz annak érdekében, hogy a Tanfolyam esetleges módosulás/meghiúsulása esetén a Jelentkezőt mielőbb és pontosan tájékoztassa és a Tanfolyam díjának visszatérítését/beszámítását elősegítse.

**XII. A Szolgáltató Szolgáltatásának korlátai**

A Szolgáltató csak a neki felróható szándékos vagy súlyosan gondatlan hibákkal okozott károkért felel. A felelősség mértéke nem haladhatja meg a vásárlási tranzakció értékét.

A Szolgáltató kizárja a felelősséget minden olyan kárért, amelyet a Jelentkező, vagy harmadik személy szerződés- illetve jogellenes tevékenysége vagy mulasztása okozott.

**XIII. A Jelentkező felelőssége**

A Tanfolyamról kép- és hangfelvétel nem készülhet.

A Jelentkező a jelen TÁSZF elfogadásával kijelenti, hogy - a Tanfolyamon jobb életminőségének elérése érdekében vesz részt, mely nem helyettesíti a szakértői diagnózist, kezelést, ugyanakkor az adottságai figyelembevételével, saját felelősségére alkalmazza az elsajátított ismereteket.

A tanfolyamra jelentkezés során tekintetbe veszi a következőket: altesti szerveit érintő kezelés, műtétet követően megvárja a fájdalom elmúltát, és az orvos azon engedélyét, hogy normál életvitelt folytathat.

Várandósan, amennyiben az orvos nem tiltja a normál életvitelt, úgy bátran érkezhet a tanfolyamra a 9 hónap alatt bármikor.

Trombotizálódott aranyér esetén annak szakorvosi kezelését követően javasolt a tanfolyam.

A tréner az oktatás minőségéért felelősséget vállal, azonban az otthoni alkalmazás a kliens felelőssége. A tanultaktól való eltérő gyakorlat nem javasolt.

A Jelentkező

- vállalja, hogy a Tanfolyamon sem kép, sem hangfelvételt nem készít, a bemutatott gyakorlatokat és az elhangzó magyarázatot semmilyen módon jegyzetként nem rögzíti;

- vállalja, hogy az itt megszerzett tudást kizárólag saját épülésére hasznosítja;

- vállalja, hogy amennyiben fitnessz/jóga/gyógytorna stb. oktatással foglalkozik, akkor a Tanfolyamon megismert gyakorlatokat saját foglalkozásaiba nem építi be (a tilalom kiterjed a gyakorlatoknak módosított formában vagy más elnevezéssel való integrálására is);

- tudomásul veszi, hogy a tréningen elsajátított gyakorlatokat semmilyen formában nincs joga továbbadni, nyilvánosságra hozni, azok Kriston Andrea szellemi tulajdonát képezik és javára szerzői jogi oltalom alatt állnak;

- tudomásul veszi, hogy a jelen nyilatkozatban vállalt kötelezettségei megsértése esetén anyagilag is felelősségre vonható.

A fenti részvételi feltételeket, a Tanfolyam, illetve a Tanfolyam helyszínéül szolgáló intézmény házirendjét, a biztonsági szolgálat és egyéb rendvédelmi szervek utasításait megszegő Jelentkezőt a Tréner a Tanfolyam biztonságos lebonyolítása illetve a Tanfolyamon tartózkodó személyek zavartalan részvételének biztosítása érdekében eltávolíthatja. Az ilyen indokból történő kizárás esetén a Szolgáltató kártérítésre vagy a Tanfolyam díjának részleges vagy teljes visszatérítésére nem kötelezhető.

**XIV. Értékelés**

A Jelentkezőnek Kriston Intim Torna tanfolyam elvégzése esetén lehetősége van a Szolgáltató szöveges értékelésére, amelynek részleteit és feltételeit – továbbá az ezt méltányolandó, gyakorlást segítő hanganyaggal kapcsolatos információkat a www.intimtorna weboldal saját általános szerződési feltételei rendezik.

**XV. Záró rendelkezések**

Jelen ÁSZF magyar nyelven készült, értelmezésében a magyar jog szabályai az irányadók, a nem szabályozott kérdésekben a Ptk. vonatkozó rendelkezései megfelelően irányadóak.

Panasz esetén a Jelentkező a Szolgáltatóhoz fordulhat a szanna.kit@gmail.com e-mail címen. A Jelentkező a Szolgáltató Szolgáltatásával kapcsolatos panasza esetén a Szolgáltató székhelye szerinti Békéltető Testülethez fordulhat, melynek elérhetősége és eljárási szabályzata a http://www.bekeltetes.hu címen érhető el.

A jelen TÁSZF 2024.08.21. napján került egységes szerkezetben módosításra és közzétételre. Jelen egységes szerkezetű TÁSZF 2024.08.21. napjától hatályos.